Aalborgensiske Carsoe, der har specialiseret sig i udvikling og levering af komplette fiskefabrikker til skibe, har netop afleveret selskabets bedste årsresultat.

Det går fremad for selskabet Carsoe, som udvikler og levere fiskefabrikker til skibe. Sidste år landede omsætningen på 234 mio. kroner, hvilket sikrede ejerne bag Carsoe et resultat på 14,5 mio. kroner. I det netop indleverede årsregnskab er omsætningen løftet til godt 353 mio. kroner, og overskuddet landede på 21 mio. kroner. Udover plus på årsregnskabet er også medarbejderstaben vokset. 49 ansatte har i 2016/2017 skrevet kontrakt med Carsoe. Det betyder, at det samlede medarbejderantal er oppe på mere end 200. En del af forklaringen bag Carsoes succes er række investeringer hen over de seneste år. Blandt andet har Carsoe investeret i en norsk virksomhed, som leverer delkomponenter til koncernens aktiviteter inden for seafood-segmentet.